آمریکا خاریجی ایشلر ناظیرلیگی فتح الله چی ترور تشکیلاتی پارالل دؤولت یاپیلانماسینین (فئتو/پ.د.ی) باشچی‌سی‌نین قایتاریلماسی ایله علاقه‌لی تورکیه‌نین تقدیم ائتدیگی موختلیف سندلر اوزرینده ایشلرین داوام ائتدیگینی آچیقلادی.
خاریجی ایشلر ناظیرلیگینین سؤزجوسو مارک تونر مطبوعات کونفرانسیندا تورکیه‌ده 15 ژوئیه چئوریلیش جهدینی تشکیل ائدن فئتونون باشچی‌سی فتح الله گوله‌نین قایتاریلماسی مسئله‌سینه توخونا‌راق دئدی کی، تورکیه‌نین بیزه گؤندردیگی چوخ سایدا سندین اینجه‌لنمه‌سی اوچون واختا احتیاج وار. حال-حاضردا عدلیه ناظرلیگی بو سندلرین رسمی قایتاریلما ایستیی‌نین شرط‌لر ایله اوست-اوسته دوشوب دوشمه‌دیگینی آراشدیریر.
مارک تونر آمریکا خاریجی ایشلر ناظیرلیگینه موضوع حاقیندا تورکیه‌دن داها اول ده سندلر گؤندریلدیگینی، لاکین بونلارین گوله‌نین گئری قایتاریلماسی موضوع‌سوندا رسمی شرط‌‌لرله اوست-اوسته دوشمه‌دیگینی تورکیه رسمی‌لرینه بیلدیردیک‌لرینی و داها سونرا یئنی سندلر گؤندریلدیگینی ده سؤزلرینه علاوه ائتدی.
